करण जौहर की फिल्म में काम करने की दी सलाह; बोले- अब विक्टिम कार्ड खेलने से कुछ नहीं होगा
vivek agnihotri on priyanka gandhi speech। bollywood newsडायरेक्टर विवेक अग्निहोत्री ने प्रियंका गांधी पर तंज कसा है। दरअसल सूरत कोर्ट ने कांग्रेस के नेता राहुल गांधी के संसद
डायरेक्टर विवेक अग्निहोत्री ने प्रियंका गांधी पर तंज कसा है। दरअसल सूरत कोर्ट ने कांग्रेस के नेता राहुल गांधी की संसद की सदस्यता रद्द कर दी है। इसी के विरोध में प्रियंका गांधी ने कहा कि उनके परिवार ने अपने खून से इस देश के लोकतंत्र की नींव रखी है।
इसी बयान पर विवेक अग्निहोत्री ने कहा है कि अगर प्रियंका को अपने परिवार से इतना ही ऑब्सेशन है तो उन्हें करण जौहर की फिल्म में काम करना चाहिए। विवेक ने कहा है अब विक्टिम कार्ड खेलकर ही इस मामले में बचाव किया जा सकता है।
प्रियंका गांधी ने कहा- हमारा परिवार देश के लिए शहीद हुआ
प्रियंका गांधी राहुल गांधी के समर्थन में कहा, आज तक हम चुप रहे हैं, आप हमारे परिवार का अपमान करते गए। मैं पूछना चाहती हूं कि एक आदमी का कितना अपमान करोगे। मेरा भाई पीएम के पास गया, उन्हें गले लगाया और कहा कि मुझे आपसे नफरत नहीं है।
हमारी विचारधारा अलग है, लेकिन हमारे पास नफरत की विचारधारा नहीं है। क्या भगवान राम और पांडव परिवारवादी थे। हमारा परिवार देश के लिए शहीद हुआ तो क्या हमें शर्म आनी चाहिए। हम इस देश के लोकतंत्र को बचाने के लिए कुछ भी करेंगे।
'परिवार से इतना ही लगाव है तो फिल्मों में काम करें गांधी परिवार'
प्रियंका के इसी स्पीच के जवाब में विवेक अग्निहोत्री ने ट्विटर पर लिखा, फैमिली फैमिली और फैमिली, आपने किया क्या है? अगर आपको अपने परिवार से इतनी झूठी मोहब्बत है तो मैं सलाह दूंगा कि गांधी परिवार को करण जौहर की फिल्म में काम करना शुरू कर देना चाहिए। कम से कम उस फिल्म से फैमिली इकोसिस्टम तो मैच करेगा। लेकिन क्या पता वो करण जौहर को भी ले डूबे।
ऐसे भी कई स्टार हैं जो गांधी परिवार के करीब हैं- विवेक
विवेक अग्निहोत्री से कुछ वक्त पहले टाइम्स लिट फेस्ट में BJP और PM मोदी के साथ उनकी निकटता को लेकर सवाल किया गया था। इसके जवाब में विवेक ने कहा, 'बॉलीवुड में बहुत सारे लोग मुझे पसंद नहीं करते हैं। वो कहते हैं कि मैं मोदी का समर्थन करता हूं। वो ये भी कहते हैं कि मैं राजनीतिक फिल्में बनाता हूं।
मैं पूछना चाहता हूं कि बॉलीवुड वाले राजनेताओं के संपर्क में कब नहीं थे। क्या अमिताभ बच्चन, राजीव गांधी के दोस्त नहीं थे। क्या मिस्टर खान (शाहरुख खान) प्रियंका और सोनिया गांधी के करीबी नहीं हैं। सिर्फ मेरे बारे में ही ये बातें क्यों कही जाती है।
किसी एक स्टार या डायरेक्टर का नाम बताइए जो इन लोगों के करीब न हो। आमिर खान भी तो नर्मदा आंदोलन के लिए मेधा पाटकर के साथ बैठे थे। क्या वो नर्मदा आंदोलन में शामिल नहीं थे। फिर मुझे इससे अलग क्यों किया जा रहा है।
राहुल ने मोदी सरनेम को लेकर दिया था बयान, कोर्ट ने पाया दोषी
राहुल गांधी को 23 मार्च को सूरत कोर्ट ने मानहानि केस में दोषी पाया और 2 साल की सजा सुनाई। इसके साथ ही अगले दिन उनकी संसद की सदस्यता खत्म कर दी गई। उन्होंने एक जनसभा में कहा था, 'सभी चोरों का सरनेम मोदी क्यों होता है...', इसी बयान को लेकर उनके खिलाफ मानहानि का केस दायर किया गया था।